નામના વૈજ્ઞાનિકે વધારે આધારભૂત ધારાધોરણથી અભ્યાસ કરીને આઈવાનૉસ્કીના કામને પુષ્ટી આપી. એ જ અરસામાં પ્રાણીઓને થતા કેટલાક રોગોમાં પણ આ રીતના ગાળણક્ષમ/Filterable કારકો જવાબદાર હોવાનું પ્રસ્થાપિત થયું. લાંબા સમયગાળા પછી ફ્રેડરીક ટ્વોર્ટ(૧૯૧૬) અને ફ્રાંસીસ ડી’ હેરેલ (૧૯૧૭) નામના બે વૈજ્ઞાનિકોએ એકબીજાથી સ્વતંત્રપણે ચોક્કસ પ્રકારનાં વાઈરસ બેક્ટેરિયામાં પણ રોગ કરી શકે તેમ દર્શાવ્યું. ત્યાર પછીના સમયમાં લગભગ દરેક પ્રકારના સજીવના શરીર/કોષમાં મળી આવતાં વિવિધ પ્રકારનાં વાઈરસ શોધાયાં છે.